b"\n_START_ARTICLE_\nCarrer de Marlet\n_START_SECTION_\nLa Sinagoga Major\n_START_PARAGRAPH_\nEn aquest barri tan pr\xc3\xb2sper durant el segle XIII, la comunitat jueva va construir fins a cinc temples de culte, encara que nom\xc3\xa9s un (la suposada Sinagoga Major) es mant\xc3\xa9 dempeus, i val a dir que el seu possible descobriment (si \xc3\xa9s que realment ho \xc3\xa9s), va \xc3\xa9sser m\xc3\xa9s fruit de la casualitat que d'un estudi rigor\xc3\xb3s._NEWLINE_Despr\xc3\xa9s de l'atac al Call del 1391, la Sinagoga Major va deixar d'articular la vida religiosa del barri. Com a conseq\xc3\xbc\xc3\xa8ncia de les expulsions dels jueus del barri i les seg\xc3\xbcents expropiacions, l'edifici va passar a mans del rei Joan I, qui el va llogar a la fam\xc3\xadlia d'Arguens, que durant el segle XV el va emprar com a tintoreria (les basses de tintorer que hi ha al fons d'una de les dues sales de la sinagoga podrien corroborar-ho)."